Konstantin Michajlovič Simonov

Konstantin Michajlovič Simonov () (* 28. november 1915, Petrohrad – † 28. august 1979, Moskva), bol sovietsky prozaik, básnik, dramatik a prekladateľ.

Pôvodne pracoval ako sústružník. V 30. rokoch študoval literatúru a krátko na to začal písať ako vojnový dopisovateľ armádneho časopisu, neskôr písal pre časopis Červená hviezda. Bol tiež známym verejným činiteľom (v roku 1946 bol zvolený za poslanca Najvyššieho sovietu ZSSR).

Tvorba 

Venoval sa písaniu lyrických básní, románov, noviel, drám, poém, poviedok, čŕt, reportáží a vojnových denníkov. Jeho tvorba sa opiera o jeho zážitky z druhej svetovej vojny, kde sa pokúšal prepojiť dokumentaristiku s epickou tvorbou. Vydal tiež cyklus románov o Veľkej vlasteneckej vojne. v ktorom sa snaží vyjadriť konflikty spoločnosti i národa, no zaoberá sa tiež rozborom mravných otázok svojej doby.

Dielo

Poézia 

 1947 – S tebou i bez teba (S toboj i bez tebia)
 Priatelia a nepriatelia (Druzja i vragi)
 Lyrika
 Vojna
 Suvorov, básnická poviedka
 Skutoční ľudia
 Verše roku 1939

Próza 

 1959 – Živí a mrtví (Živyje i miortvyje), román o Veľkej vlasteneckej vojne
 1961 – Vojakom sa človek nenarodí (Soldatami neroždajutsia), román o Veľkej vlasteneckej vojne
 1964 – Človek sa nerodí pre vojnu 
 1970/1971 – Posledné leto (Poslednoje leto), román popisujúci bitku o Moskvu, Stalingrad a niektoré operácie ruskej armády; nepokúša sa o nestrannosť
 Dni a noci (Dni a noči), román ocenený Stalinovou cenou
 Dym otčiny
 Než zmĺkli delá
 Medzi dvoma morami, zápisky z fronty 
 Pavol Čierny

Dráma 

 1940 – Príbeh jednej lásky (Istorija odnoj ľubvi)
 1941 – Chlapík z nášho mesta (Pareň iz našego goroda), dráma ocenená Stalinovou cenou
 1943 – Ruskí ľudia, dráma ocenená Stalinovou cenou
 1946 – Ruská otázka (Russkij vopros), hra o amerických novinároch a vydavateľoch
 Štvrtý
 Pod pražskými gaštanmi, hra o oslobodení Československa

Pozri aj 
 Ruská literatúra
 Druhá svetová vojna

Externé odkazy 
 Ukážky z diela

Ruskí spisovatelia
Ruskí dramatici
Osobnosti z Petrohradu